《和吕子约霜月感二首》
宋代·袁燮

寒松饱霜雪，冉冉翠光湿。
万物困波流，磔柱独中立。
比德有君子，逸气难拘絷。
平生忧世心，如彼救焚急。
朅来席未湿，冥鸿去何适。
劝君且淹留，斯民待安辑。
小试活国手，腠理犹可及。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。